ΓΡΑΠΤΗ ΕΡΩΤΗΣΗ E-3744/02

υποβολή: Proinsias De Rossa (PSE) προς την Επιτροπή

(20 Δεκεμβρίου 2002)

Θέμα: Ζώνες ασφαλείας στα σχολικά λεωφορεία

Απαντώντας στη γραπτή μου ερώτηση Ε-2901/94(1) σχετικά με τις ζώνες ασφαλείας στα σχολικά λεωφορεία, η Επιτροπή δήλωσε ότι δεν ήταν στα τότε σχέδιά της να προτείνει νομοθεσία που θα καθιστούσε τη χρήση ζωνών ασφαλείαςποχρεωτική σε σχολικά λεωφορεία με την αιτιολογία ότι ένας τέτοιος νόμος θα ήταν πρόωρος, πριν ναπάρξει αρκετά μεγάλος αριθμός σχολικών λεωφορείων που θα έχουν εφαρμόσει τις ζώνες ασφαλείας.

Με δεδομένο ότι έκτοτε εγκρίθηκαν και τέθηκαν σε εφαρμογή οι οδηγίες 96/36/ΕΚ(2), 96/37/ΕΚ(3) και 96/38/ΕΚ(4), οι οποίες ορίζουν ευρωπαϊκό πρότυπο για την εφαρμογή ζωνών ασφαλείας σε όλα τα καθίσματα των νέων λεωφορείων που θα κατασκευάζονται μετά τον Οκτώβριο του 1999, μπορεί να δηλώσει η Επιτροπή αν έχει αλλάξει τη θέση της όπως διατυπώθηκε στην απάντησή της στην ερώτηση Ε-2901/94 και, αν ναι, πότε προτίθεται να καταθέσει σχετική πρόταση και ποια στοιχεία θα περιλαμβάνονται σε αυτήν· Αν δεν έχει αλλάξει θέση, μπορεί να εξηγήσει το γιατί·

(1) ΕΕ C 139 της 5.6.1995, σελ. 46.

(2) ΕΕ L 178 της 17.7.1996, σελ. 15.

(3) ΕΕ L 186 της 25.7.1996, σελ. 28.

(4) ΕΕ L 187 της 26.7.1996, σελ. 95.

Απάντηση της κας de Palacio εξ ονόματος της Επιτροπής

(14 Φεβρουαρίου 2003)

Η οδηγία της Επιτροπής 96/36/ΕΚ, της 17ης Ιουνίου 1996, για την προσαρμογή στην τεχνική πρόοδο, η οδηγία 77/541/ΕΟΚ του Συμβουλίου σχετικά με τις ζώνες ασφαλείας και τα συστήματα συγκράτησης των μηχανοκίνητων οχημάτων, η οδηγία 96/37/ΕΚ, της 17ης Ιουνίου 1996, για την προσαρμογή στην τεχνική πρόοδο της οδηγίας 74/408/ΕΟΚ του Συμβουλίου σχετικά με τον εσωτερικό εξοπλισμό των μηχανοκίνητων οχημάτων (αντοχή των καθισμάτων και των αγκυρώσεών τους), και η οδηγία 96/38/ΕΚ, της 17 Ιουνίου 1996, για την προσαρμογή στην τεχνική πρόοδο της οδηγίας 76/115/ΕΟΚ του Συμβουλίου σχετικά με την προσέγγιση των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των μηχανοκίνητων οχημάτων, θεσπίζουν ευρωπαϊκά πρότυπα για την εγκατάσταση ζωνών ασφαλείας, των αγκυρώσεών τους και συμβατών καθισμάτων σε όλα τα μηχανοκίνητα οχήματα. Οι οδηγίες τέθηκαν σε ισχύ την 1η Οκτωβρίου 1999 για όλα τα καινούργια πούλμαν άνω των 3,5 τόνων και την 1η Οκτωβρίου 2001 για τα μικρά λεωφορεία.

Πρέπει μολαταύτα να σημειωθεί ότι, επί του παρόντος, οι οδηγίες 96/36/ΕΚ έως 38, είναι προαιρετικές για οχήματα εκτός των επιβατικών αυτοκινήτων, ήτοι τα κράτη μέλη μπορούν να επιλέξουν ναποχρεώσουν τα καινούργια πούλμαν και τα μικρά λεωφορεία που καταχωρούνται στην επικράτειά τους να πληρούν τα πρότυπα που θεσπίζονται στις οδηγίες ή να διατηρήσουν σε ισχύ την εθνική τους νομοθεσία. Στις αρχές του 2003 η Επιτροπή θα προτείνει να καταστεί η εγκατάσταση ζωνών ασφαλείας στα λεωφορεία και τα πούλμανποχρεωτική από το 2004. Μολαταύτα, πολλοί γνωστοί φορείς εκμετάλλευσης πούλμαν και μικρών λεωφορείων επιλέγουν ήδη να εξοπλίζουν τα νέα πούλμαν με ζώνες ασφαλείας.

Εντούτοις, η αποτελεσματικότητα των ζωνών ασφαλείας εξαρτάται αποκλειστικά από το εάν χρησιμοποιούνται. Ως εκ τούτου, είναι λογικό να απαιτείται από τους επιβάτες πούλμαν και μικρών λεωφορείων, τα οποία είναι εξοπλισμένα με ζώνες ασφαλείας, να τις φορούν όταν κάθονται. Αυτός είναι ο λόγος για τον οποίο η Επιτροπήπέβαλε πρόταση με την οποία απαιτεί όλοι οι επιβάτες μηχανοκίνητων οχημάτων να φορούν τις ζώνες ασφαλείας, εφόσον αυτές διατίθενται. (Πρόταση οδηγίας του Ευρωπαϊκού Κοινοβουλίου και του Συμβουλίου, με την οποία τροποποιείται η οδηγία 91/671/ΕΟΚ του Συμβουλίου για την προσέγγιση των νομοθετικών διατάξεων των κρατών μελών σχετικά με τηνποχρεωτική χρήση των ζωνών ασφαλείας σε οχήματα κάτω των 3,5 τόνων(1)). Το Συμβούλιο κατέληξε σε κοινή θέση επί της εν λόγω πρότασης και προβλέπεται δεύτερη ανάγνωση του Ευρωπαϊκού Κοινοβουλίου τον Μάρτιο του 2003.

Η Επιτροπή θα εξετάσει το 2003 όλες τις αναγκαίες συμπληρωματικές δράσεις για την ασφαλή κυκλοφορία σχολικών λεωφορείων, όπως ηποχρεωτική χρήση οχημάτων που είναι εξοπλισμένα με ζώνες ασφαλείας, η σήμανση των οχημάτων, καθώς επίσης και οι ειδικές απαιτήσεις για τους οδηγούς.

(1) ΕΕ C 96 E της 27.3.2001.